**Ministru kabineta noteikumu projekta „Grozījumi Ministru kabineta 2006.gada 6.jūnija noteikumos Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „[Par reglamentētajām profesijām unprofesionālās kvalifikācijas atzīšanu](http://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu)” [6.panta](http://likumi.lv/ta/id/26021-par-reglamentetajam-profesijam-un-profesionalas-kvalifikacijas-atzisanu#p6) 1.punkts.  |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2006.gada 6.jūnija noteikumi Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām” (turpmāk – Noteikumi Nr.460) nosaka Latvijas Republikā reglamentēto profesiju specialitāšu un apakšspecialitāšu sarakstu, ārsta profesijas papildspecialitāšu sarakstu un māsas profesijas papildspecialitāšu sarakstu. Veselības ministrija ciešā sadarbībā ar Veselības inspekciju, Latvijas Ārstu biedrību, Latvijas Māsu asociāciju un Latvijas Ārstniecības personu profesionālo organizāciju savienību ir izstrādājusi Ministru kabineta noteikumu projektu „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (turpmāk – Reģistra noteikumi)[[1]](#footnote-1), kas aizstās Ministru kabineta 2009.gada 24.februāra noteikumus Nr.192 „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (turpmāk – Noteikumi Nr.192). Atbilstoši minēto ārstniecības personu profesionālo organizāciju ierosinājumiem Reģistra noteikumos tiks veiktas izmaiņas arī Noteikumu Nr.192 2.pielikuma 5. un 6.punktā ietvertajā ārstniecības personu profesiju pamatspecialitāšu, apakšspecialitāšu un papildspecialitāšu klasifikatorā (piemēram, internista apakšspecialitātes (reimatologs, pneimonologs, endokrinologs, nefrologs un gastroenterologs) tiek noteiktas par ārsta profesijas pamatspecialitātēm, tiek ieviesta jauna māsas profesijas papildspecialitāte – neonatoloģijas māsa utt.). Ņemot vērā minēto, ir nepieciešami atbilstoši grozījumi Noteikumos Nr.460, lai saskaņotu Reģistra noteikumu 2.pielikuma 4.punktā ietverto ārstniecības personu profesiju pamatspecialitāšu, apakšspecialitāšu un papildspecialitāšu klasifikatoru ar Noteikumu Nr.460 1., 2. un 3.pielikumā ietverto Latvijas Republikā reglamentēto ārstniecības personu profesiju pamatspecialitāšu, apakšspecialitāšu un papildspecialitāšu sarakstu. Ministru kabineta noteikumu projekta „Grozījumi Ministru kabineta 2006.gada 6.jūnija noteikumos Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” (turpmāk – Noteikumu projekts) mērķis un būtība ir grozījumu veikšana Noteikumos Nr.460, lai saskaņotu Noteikumos Nr.460 ietverto Latvijas Republikā reglamentēto ārstniecības personu profesiju pamatspecialitāšu, apakšspecialitāšu un papildspecialitāšu sarakstu ar Reģistra noteikumos ietverto ārstniecības personu profesiju pamatspecialitāšu, apakšspecialitāšu un papildspecialitāšu klasifikatoru (grozīts Noteikumu Nr.460 1.pielikums, Noteikumu Nr.460 2. un 3.pielikums izteikts jaunā redakcijā). Noteikumu projekts pilnībā atrisinās šajā sadaļā minētās problēmas. |
| 3.  | Projekta izstrādē iesaistītās institūcijas | Veselības inspekcija, Latvijas Ārstu biedrība, Latvijas Māsu asociācija un Latvijas Ārstniecības personu profesionālo organizāciju savienība.  |
| 4.  | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās prasības attiecas uz Akadēmiskās informācijas centru, Latvijas Ārstu biedrību, Latvijas Māsu asociāciju, Latvijas Ārstniecības personu profesionālo organizāciju savienību un personām, kuru profesionālā kvalifikācija atbilst ārstniecības personu profesiju pamatspecialitāšu, apakšspecialitāšu vai papildspecialitāšu prasībām. |
| 2.  | Tiesiskā regulējuma ietekme uz tautsaimniecību un administratīvo slogu  | Noteikumu projektam nav ietekme uz tautsaimniecību vai administratīvo slogu, jo tā pamatā ir tehniskas dabas grozījumi.  |
| 3. | Administratīvo izmaksu monetārs novērtējums  | Projekts šo jomu neskar |
| 4.  | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts izskatīšanai Ministru kabinetā tiek virzīts vienlaicīgi ar:1) Ministru kabineta noteikumu projektu „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (izsludināts Valsts sekretāru 2015.gada 21.maija sanāksmē (prot. Nr.20 32.§, VSS-544);2) Ministru kabineta noteikumu projektu „Grozījumi Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”” (izsludināts Valsts sekretāru 2015.gada 27.augusta sanāksmē (prot. Nr.33 17.§, VSS-893));3) Ministru kabineta noteikumu projektu „Grozījumi Ministru kabineta 2002.gada 23.jūlija noteikumos Nr.315 „Izglītības programmu minimālās prasības ārsta profesionālās kvalifikācijas iegūšanai”” (izsludināts Valsts sekretāru 2015.gada 27.augusta sanāksmē (prot. Nr.33 18.§, VSS-894)).2. un 3.punktā minētie grozījumi ir saistīti ar Ministru kabineta noteikumu projektu „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”, kura 2.pielikumā 4.punktā ir ietverts ārstniecības personu profesiju pamatspecialitāšu, apakšspecialitāšu un papildspecialitāšu klasifikators.  |
| 2.  | Atbilstīgā institūcija  | Veselības ministrija  |
| 3.  | Cita informācija  | Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir ievietots Veselības ministrijas tīmekļa vietnē: [www.vm.gov.lv](http://www.vm.gov.lv).  |
| 2.  | Sabiedrības līdzdalība projekta izstrādē | Saistībā ar Noteikumu projektā ietverto tiesisko regulējumu sabiedrības līdzdalība atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” tika nodrošināta Reģistra noteikumu izstrādes procesā. Tā kā Noteikumu projekta pamatā ir tehniskas dabas grozījumi (lai saskaņotu Reģistra noteikumos un Noteikumos Nr.460 ietvertās prasības), sabiedrības līdzdalība Noteikumu projekta izstrādē nebija nepieciešama. |
| 3. | Sabiedrības līdzdalības rezultāti  | Reģistra noteikumu publiskās apspriešanas laikā iebildumi vai priekšlikumi attiecībā uz ārstniecības personu profesiju pamatspecialitāšu, apakšspecialitāšu un papildspecialitāšu klasifikatoru netika saņemti.  |
| 4.  | Cita informācija  | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Noteikumu projektā ietverto prasību izpildē tiks iesaistīta Akadēmiskās informācijas centrs, Latvija Ārstu biedrība, Latvijas Māsu asociācija, Latvijas Ārstniecības personu profesionālo organizāciju savienība.  |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3.  | Cita informācija | Nav |

*Anotācijas III un V sadaļa – projekts šīs jomas neskar.*

Veselības ministrs Guntis Belēvičs

Vīza: Valsts sekretāre Solvita Zvidriņa

14.04.2016. 11:30

840

Dace Roga

67876093, dace.roga@vm.gov.lv

Irita Bradovska

67876096, Irita.Bradovska@vm.gov.lv

1. projekts izsludināts Valsts sekretāru 2015.gada 21.maija sanāksmē (prot. Nr.20 32.§, VSS-544). [↑](#footnote-ref-1)